Црна Гора

Општина Никшић

Предсједник

Број: 07-032-сл.

Никшић, 04.12.2023. годинe



Предсједник општине Никшић, разматрао је Извјештај о стању животне средине на бази индикатора на територији Општине Никшић за период 2019–2022. година и дао следеће

ОЦЈЕНЕ

1. Праћење стања животне средине (у даљем тексту: мониторинг) спроводи се систематским мјерењем, испитивањем квантитативних и квалитативних показатеља стања животне средине које обухвата праћење природних фактора, односно промјена стања и карактеристика животне средине, укључујући и прекогранично праћење стања животне средине.

Закон о животној средини („Сл. лист ЦГ“, бр. 052/16) члан 61 прописује да за потребе праћења остваривања циљева из планова и програмских докумената за поједине сегменте животне средине и оптерећења, као и других докумената за заштиту животне средине и у циљу цјеловитог увида у стање животне средине, јединица локалне самоуправе може сачинити Извјештај о стању животне средине за територију те јединице локалне самоуправе. Извјештај о стању животне средине из става 1 овог члана израђује се у складу са Националном листом индикатора и садржи податке добијене спровођењем мониторинга, као и друге податке, зависно од карактеристика подручја за које се извјештај подноси. Извјештај, усваја скупштина јединице локалне самоуправе и доставља Агенцији у року од мјесец дана од дана његовог усвајања.

Индикаторски приказ стања животне средине израђује се на основу података који се добијају вишегодишњим спровођењем Програма мониторинга за све сегменте животне средине, као и на основу података добијених од појединих институција, које су носиоци релевантних података.

Индикатор животне средине представља инструмент за мониторинг стања животне средине и промјена у њој. Индикатори могу показати главне развојне трендове, помоћи да се опишу узроци и ефекти услова животне средине, да се прати и процијени имплементација политика животне средине и да трансформишу комплексне податке у информације које се користе у доношењу политичких одлука, као и за сврхе истраживања и објављивања широј јавности. Карактеристике „доброг“ индикатора подразумијевају следеће: да је релевантан за одређени проблем, да може бити изражен као ‘испод’ или ‘изнад’ циљне вриједности, да је упоредив на међународном нивоу, да је заснован на доступним или исплативим подацима, да је лак за саопштавање или разумијевање. Стога, најважнији критеријуми приликом одабира индикатора су доступност података за израду индикатора, значај посматраног индикатора за оцјену стања животне средине у држави и његова комплексност. Локални извјештаји о стању животне средине сумирају податке и информације о друштвеном развоју и притисцима на животну средину, који проистичу из тог развоја, о еколошким питањима уопште и о напорима да се смање притисци на животну средину кроз национално законодавство и стратегије.

Овај Извјештај је рађен на основу следећих индикатора стања:

Б01 Диверзитет врста

Б02 Заступљеност и стање одабраних врста

Б06 Шумски пожари

Б07 Заштићена подручја

В01 Нутријенти у површинским водама

В02 Биохемијска потрошња кисеоника

В03 Индекс квалитета површинских вода

В04 Квалитет воде за пиће

ВА01 Квалитет ваздуха у урбаним подручјима

ВА02 Емисије закисјељавајућих гасова

ВА03 Емисије прекурсора озона

ВА04 Емисије примарних суспендованих честица и прекурсора секундарних суспендованих честица

КП01 Годишња температура ваздуха

КП02 Годишња количина падавина

КП03 Потрошња супстанци које оштећују озонски омотач

КП04 Тренд емисија гасова стаклене баште

О01 Количина произведеног комуналног отпада

И Приказ стања животне средине по сегментима на бази индикатора:

ИИ Предлог мјера у циљу побољшања постојећег стања

2. Извјештај о стању животне средине на бази индикатора на територији Општине Никшић за период 2019–2022. година садржи:

**I Приказ стања животне средине по сегментима на бази индикатора:**

* Ваздух,
* Национални инвентар емисија загађујућих гасова у ваздух 1990-2021. година,
* Климатске промјене,
* Воде,
* Земљиште,
* Биодиверзитет,
* Управљање отпадом и
* Пожари.

**II Предлог мјера у циљу побољшања постојећег стања**

3. На бази оцјене постојећег стања животне средине дефинише се и сет предлога мјера у циљу смањења негативног утицаја на животну средину, побољшања и унапређења стања животне средине на територији општине Никшић.

На основу датих оцјена, Предсједник општине Никшић предлаже Скупштини да донесе

**Закључке**

1. Усваја се Извјештај о стању животне средине на бази индикатора на територији Општине Никшић за период 2019–2022. година и доставља Агенцији у року од мјесец дана од дана његовог усвајања
2. Ради побољшања и унапређења заштите животне средине на територији Општине Никшић, неопходно је спровести предлог мјера у циљу побољшања постојећег стања животне средине по сегментима, како је то предложено предметним Извјештајем.

**Предсједник**

**Марко Ковачевић,** **с.р.**